– Մենք հիմնականում զբաղվում ենք քաղաքացիական վեճերով և վարչական: Վարչական ներկայացուցչությունից սկսած, որը որ շատ անհրաժեշտ է: Իմ համոզմամբ՝ այսօր վարչական ներկայացուցչությունը դատականից ոչ պակաս կարևոր է, քանի որ դրանից է ածանցվում հետագան, եթե ճիշտ վարչական ներկայացուցչություն ապահովվի, շատ դեպքերում դատարանում վեճը քննելու անհրաժեշտությունը կվերանա: Վարչական մարմնում քաղաքացին չի կարող իր իրավունքը ճիշտ ներկայացնել, այս մարմինն էլ երբեմն թերանում է, որն էլ խնդիր է առաջացում: Իսկ եթե վարչական մարմնում փաստաբանը գնում է և ճիշտ ներկայացնում խնդիրը, ապա տվյալ մարմնի ներկայացուցիչը տեսնում է, որ իրականությունը և օբյեկտիվ լուծումը կա, ուստի՝ շատ ժամանակ ընդառաջ է գնում կամ եթե անգամ ցանկություն չունի, ապա մտավախություն է առաջանում, որ հարցը դատարանում բարձրացվելու դեպքում նա միևնույն է պատասխանատվության է ենթարկվելու, ինչո՞ւ բարդացնել: Վարչական ներկայացուցչությունն այսօր շատ կարևոր հանգամանք է: Բացի այդ մենք զբաղվում ենք քաղաքացիական գործերով՝ օրենսգրքի բոլոր ճյուղերով՝ սկսած ժառանգությունից և գույքային վեճերից, ընտանեկան վեճերից, աշխատանքային վեճերից և այլն: